APSPRIEDES NOTEIKUMI
Atklātam konkursam
“Pļaušana, koku, krūmu ciršana pašvaldības nozīmes ūdens notekās, novadgrāvjos un polderos”
Iepirkuma identifikācijas numurs MNP 2026/42A 
 

Mārupes novada pašvaldības plānotā iepirkuma “Pļaušana, koku, krūmu ciršana pašvaldības nozīmes ūdens notekās, novadgrāvjos un polderos” (identifikācijas numurs MNP 2026/42A) komisija saskaņā ar Publisko iepirkumu likuma 18.panta (2)’ daļu rīko apspriedi par plānotā iepirkuma nolikumā iekļaujamo informāciju.
1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
1.1. Iepirkuma priekšmets: Pļaušana, koku, krūmu ciršana pašvaldības nozīmes ūdens notekās, novadgrāvjos un polderos.
1.2. Piedāvājums jāiesniedz par pilnu iepirkuma priekšmeta apjomu.
1.3. CPV klasifikators: 77310000-6 (Zaļo platību apzaļumošanas un kopšanas pakalpojumi).
1.4. .Piedāvājuma izvēles kritērijs: piedāvājums, kurš atbilst atklāta konkursa nolikuma prasībām un ir saimnieciski izdevīgākais ar zemāko piedāvājuma cenu.
1.5. Paredzamais Līguma izpildes termiņš: 24 (divdesmit četri) mēneši no Līguma spēkā stāšanās dienas.
1.6. Plānotā līguma summa: līdz 300 000 EUR bez PVN. 
1.7. Plānotais iepirkuma izsludināšanas laiks: 2026.gada aprīlis/maijs.
3.  Apspriedes norise: 
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar tehniskās specifikācijas prasībām.
3.2. Iepirkuma komisija paziņojumu par organizēto apspriedi publicē Elektronisko iepirkumu sistēmā (EIS) un Iepirkumu uzraudzības biroja tīmekļvietnē.
3.3. Apspriedes norises laiks: Konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts EIS.
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi:  laura.lazdina@marupe.lv EIS sistēmā norādītajā priekšlikumu iesniegšanas termiņā.
4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
Pielikumi:
1. Kvalifikācijas prasības;
2. Tehniskā specifikācija.
3.Tehniskais piedāvājums.
4.Finanšu piedāvājums (prognozētais apjoms sezonā)

Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!
